|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 9198 Αθήνα, 25/11/2019

**ΔΕΛΤΙΟ ΤΥΠΟΥ**

Η διοίκηση του Εργατικού Κέντρου Αθήνας, ανταποκρινόμενη στο κάλεσμα της Συντονιστικής Επιτροπής Συνταξιούχων, αποφάσισε ομόφωνα να συμμετέχει στο συλλαλητήριο για το ασφαλιστικό, το Σάββατο 30 Νοέμβρη και ώρα 10.30π.μ., στα Προπύλαια. Καλεί όλα τα σωματεία μέλη και τους εργαζόμενους της Αθήνας να πάρουν μαζικά μέρος στο συλλαλητήριο.

Μπροστά στη νέα επίθεση που ετοιμάζει η κυβέρνηση στα ασφαλιστικά μας δικαιώματα, επίθεση που θα επιδεινώσει την ήδη άσχημη κατάσταση που υπάρχει στο δημόσιο κοινωνικό ασφαλιστικό σύστημα ως συνέπεια των αντιλαϊκών – αντιασφαλιστικών νόμων που ψηφίστηκαν τα προηγούμενα χρόνια, καλούμε τα συνδικάτα και τους εργαζόμενους της Αθήνας σε αγωνιστική ετοιμότητα.

Η ασφάλεια και η υγεία των εργαζομένων δεν είναι «κόστος». Δεν μπορούμε να επιτρέψουμε τη μετατροπή των αποθεματικών των ταμείων μας και των συντάξεών μας σε τζόγο. Να δουλεύουμε μια ζωή και αντί για αξιοπρεπή σύνταξη, να παίρνουμε ψίχουλα και επιδόματα πείνας.

Στις 30 Νοέμβρη διαδηλώνουμε με σύνθημα «ΚΑΤΩ ΤΑ ΧΕΡΙΑ ΑΠΟ ΤΗΝ ΚΟΙΝΩΝΙΚΗ ΑΣΦΑΛΙΣΗ».

**Το Δ.Σ.**